Umbra

Umbra on looduslik muldpigment, mis koosneb peamiselt raudoksiidist ja mangaanoksiidistRaw umber. - CAMEO. See on ookritest märgatavalt tumedama pruuni värvusega, mis võib olla kollaka, punaka või roheka varjundigaThe Color of Art Pigment Database: Pigment Brown, PBr ja sisaldab mangaaniühendeid rohkem kui ookrid, 5–20 protsenti.Umber. - colourlex.com 

Värvainete indeksis on umbra tähis PBr7 (Pigment Brown 7).The Color of Art Pigment Database: Pigment Brown, PBr

 Omadused 
Umbra on kollakaspruuni kuni rohekaspruuni värvusega värvipigment, mida saab kasutada temperas, õlivärvis ja akvarellis. Umbrat iseloomustab väga nüansirikas värvus, soe toon ja kiire kuivamisvõime. Tumeduse annab pigmendile suurem mangaanisisaldus, samas kui teised lisandid – savi, talk ja kaltsiumkarbonaat – ei mõjuta pigmendi värvust. Umbra omadused pigmendina, nagu katvus ja värviandvus, sõltuvad suurel määral värvimulla koostisest ning räni ja muude lisandite olemasolust, osakeste suurusest ning pigmendi valmistamisviisist.The Color of Art Pigment Database: Pigment Brown, PBr Katvus ja värviandvus on seda paremad, mida suurem on pigmendi raua- ja mangaanisisaldus. Parimat sorti Küprose umbra võib sisaldada kuni 16% mangaanioksiidi, Inglismaa umbrasordid vaid 7%.Umber: The Historical and Versatile Earth Pigment - Its Uses, Properties, and Sustainability. - Natural Pigments

 Ajaloost 
Umbra on ookri kõrval üks vanimaid inimese kasutatud pigmente. Selle varaseim näide on leitud Ajanta koobastemplites (200. aastad eKr – 600) ning pigmenti kasutati laialdaselt varauusaja Euroopa maalikunstis.

Mõnede allikate järgi tuleneb umbra nimetus pigmendi geograafilisest päritolukohast Umbriast, teise selgituse järgi ladinakeelsest sõnast umbra, mis tähendab varju (umbra on maalikunstis pikka aega olnud varjude kujutamiseks).Umber: The Historical and Versatile Earth Pigment - Its Uses, Properties, and Sustainability. - Natural Pigments

Kuigi 20. sajandil on naturaalsed pigmendid jäänud tehispigmentide kasutamise varju, toodetakse looduslikku umbrat siiski ka tänapäeval ning peamised leiukohad asuvad Küprosel.Umber: The Historical and Versatile Earth Pigment - Its Uses, Properties, and Sustainability. - Natural Pigments

 Vaata ka 
 umbrapruun

 Viited 

 Välislingid 
 Umber: The Historical and Versatile Earth Pigment - Its Uses, Properties, and Sustainability. - Natural Pigments
 Colour story: Raw Umber. - Winsor&Newton

Kategooria:Anorgaanilised pigmendid